Polygrapha

Polygrapha er en slekt av sommerfugler som tilhører gruppen Charaxinae i den store familien flikvinger (Nymphalidae). De er store, kraftige og fargerike sommerfugler med rask flukt som ofte holder seg oppe i trekronene.

Utseende 
Store, kraftige sommerfugler, oversiden med mørk grunnfarge og skinnende blå felter. Undersiden er lys, tett besatt med mørke tverrstreker. Forvingen er trekantet, bakvingen har gjerne en kort, tynn stjert bakerst.

Levevis 
Disse sommerfuglene er raske og sterke flygere. I likhet med mange andre tropiske sommerfugler besøker de sjelden blomster, men kan blant annet sette seg på klær for å suge svette, som er en kilde til verdifulle salter.

Utbredelse 
Slekten er utbredt i Sør-Amerika fra Colombia i nord til det sørlige Brasil i sør.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Charaxinae Doherty, 1886
 Anaeini Reuter, 1896 – oftest med sigdformede forvinger, Neotropiske region
 Slekten Polygrapha Staudinger, 1887 – fire arter
 Polygrapha cyanea (Godman & Salvin, 1868)
 Polygrapha suprema (Schaus, 1920)
 Polygrapha tyrianthina (Salvin & Godman, 1868)
 Polygrapha xenocrates (Westwood, 1850)

Kilder 
 Polygrapha på Tree of life 
 d'Abrera, B. (1984) Butterflies of South America. Hill House. ISBN 0-9593639-2-0

Eksterne lenker 
 
 Bilder av Polygrapha cyanea fra Ecuador

Flikvinger
Dyr formelt beskrevet i 1887
Dyr formelt beskrevet av Otto Staudinger